PRAGA
- Jan duzu? - Berandutxo zentozenez, zu gabe jan dut.
Ez kezkatu.
Noiz itzuliko zara?
Astelehenean, agian.
Zera, mesedez…
Hiri hartan, neskak izango dituzu zain, ziur.
Ondo legoke.
Haiekin geratuko zara?
Zer uste duzu?
Ez dakit, ba.
Etxera etortzen zaren bakoitzean, emakume-usaina izaten duzu.
Zergatik ez didazu esaten zer egiten duzun?
Maite nauzulako.
Ireki egizuez begixek.
Patroi erraza da.
Iparrizar gorri bat.
Bost puntako pentakuluak
bidie argituko dau.
Bost kalek osatzen daue.
Eskumako kaliak…
zorra ordainduko dan tokira daroa.
JO NESBØ-REN HARRY HOLE
Egia esan, Agnes,
Justizia Komiteko mahaiburu gisa etorri naiz, eta proposamenaren aurka
bozkatuko dut.
Ez dut poliziek patruila arruntetan su-armak edukitzerik nahi.
Zentroa eta ezkerra konbentzituko ditut, nik bezala bozkatu dezaten.
Konfiantza dut zure zentzu onean, Eddy, baita Komitearenean ere.
Bai. Ados? Aldeko botoa eman nezan konbentzitu nahi ninduzula uste nuen.
Agenteek ez al dute hori nahi?
- Ez dituzte armak nahi? - Ez.
A zer bilera izan nuen Drogen Aurkako Agenteen Elkartekoekin…
Elkarte faxista zen, eta ja ez da existitzen.
Badakizu zer? Egia esan,
denek kontra bozkatuko bazenute, lana erraztuko zenidakete.
Armarik ez baduzue, hobe izango dela uste duzu?
Biztanleek poliziak nahikoa egiten ez duela diotenean,
errua politikarioi egotziko dizuegu,
laguntzarik ez dugula esanez.
Bai.
Drogen Aurkako Agenteen Elkartea gauetik goizera desagertu zen,
Justiziako Ministerioak hala erabaki zuenean.
Agian bai, agian ez.
Zer esan nahi duzu?
Agian ez zen gauetik goizera desagertu. Agian gauaren iluntasunean ezkutatu zen.
Klandestinitatean daudela esan nahi duzu?
Kiderik estremistenak ez zituzten, ez, aise geldiaraziko.
Ama, dei bat duzu.
- Møller? - Barkatu igandean deitzeagatik.
Zerbait jaso dugu postaz.
Antza denez, Lisbeth Barli-ri ere hatza moztu diote.
Tira, orduan…
Orduan, esku artean zera dugu…
horietako bat?
Bai, hala ematen du.
Tira, banoa, orduan.
Gure susmoak funtsatuak badira, Harry Hole beharko dugu.
Kaleratu egin zuten.
Baina bera da horrelako zerbaitetan eskarmentua duen bakarra.
- Ados. Hitz egin harekin. - Ederki.
Saiatzen ari naiz.
Dagoeneko…
asko hitz egin dut nitaz eta nire kontuez.
Haren falta sumatzen duzu.
Ai, Anders-en falta hainbeste sumatuko banu…
Zergatik zaudete elkarrekin?
Diru asko egiten duelako.
Ez, tira…
Ez dakit.
Beharbada ez naiz joatera… ausartzen?
Non dago orain?
Europan nonbait.
Gaur bueltatuko da, berandu.
Eta zer…
- Zer lanbide du, zehazki? - Saltzailea da. Osagarriak
saltzen dizkie eliza eta kaperei.
Gurutzeak, erretaulak, pulpituak…
Zahar eta berriak.
Fededuna da, beraz?
A zer titi parie!
Aizu.
Barkatu nire lagunen portaeragatik.
Animatu samar daude gaur.
Baina, hori esanda…
Hori bai buia parea, neska!
Ez, doazela popatik hartzera. Trankil.
Zure lanera deitu dut, Camillari buruzko gauzak kontatzeko.
Gure pisuan egon zinenean, ezin izan nizkizun esan.
- Zergatik? - Anders ere bazegoelako.
Sutan jartzen zen Camillak beste tipo bat etxeratu zuela esaten nionean.
Andersek berak ere entzuten zituen, baina.
Zergatik amorratzen zen?
Tira, zera pentsatuko zuen,
Camilla putatzat jotzen nuela.
Baina ez.
Bizitza sexual on bat zuela esan nahi nuen. Hori osasuntsua da.
Camilla txingalaria zela esateko deitu nahi zenidan, beraz?
Ez. Zera…
Hori ez zen kontu bakarra.
Zenbaki ezkutu batetik deitu zidaten. Normalean ez dit axola izaten, baina
Camillaren kontua ikusita, tira…
Esan.
Norbaiten arnasa baino ez nuen entzun.
Ez zuen ezer esan.
Ondo ezagutzen dudan norbait izan zelako susmoa dut.
Baina
zuk edo zure bikotekideak ezagutzen al duzue Lisbeth Barli?
- Desagertutako abeslaria? - Bai.
Nondik ezagutuko dugu, ba?
Ez, ez duzue hura ezagutzeko inolako arrazoirik.
Etxera joan behar dut.
Lagunduko dizut.
Laurehun metro dira.
Bai.
Moldatuko naiz.
Rakel ahatzarazi ahal izango nizukeen?
Ipurdi ederra ere bai. Ño.
Zer nahi duzu?
Zer ostia? Tira, ba.
Zer ostra? Sekula halakorik, ño…
Kaixo. Nun dago Hole?
- Mozkorra? - 129 ziegan.
Zaindariak irekiko dizu.
Hanguen?
Zer ostia gertau da?
Gehiegi dibertidu zara?
Lisbeth Barli-n zati bat agertu da, behintzat.
Gutun-azal batien.
Barli eta Loen kasuen arduradune naz.
Zeu baino ez zara ibili…
halako hiltzaile baten atzetik.
Baina oraingue neurie da.
Bai, eta?
Zera jakin gura dot: hausnartu dozu lehen komentau dogunan gainien?
Bai.
Lagundu nahi didazula diozu.
Alkarri lagunduko deutsagu.
Ellen hil al zenuen?
Tira.
Zeozer aitortuko deutsut, Harry.
Sverre Olsen hil neban.
Etxolan indarrez sartu nintzan.
Laga armie!
Armie laga, eta eskuek altxau ebazan.
Belauniko, eskuek kokotien.
Orduen, Ellen ikusi neban.
Elleni eindakue ikusi neban.
Bera…
Ellen…
Zeuk be ikusi zenduan.
Ellen.
Zer ostixe ein biher neban? Kartzelara joaten laga?
Herrialde ostra honetan?
Betiko kartzela-zigorrak 15 urte irauten dauz!
Sabelien ein neutsan tiro.
Atian bi tiro eittera bihertu neban, autodefentsa-itxuriek eitteko.
Orduan ez zenion Elleni tiro egin?
Sverre Olsen izan zan.
Zure ustez,
zerk bultzetan gaittu eitten doguna eittera?
Goguen dot nire lehen oroitzapena.
Nire aitta, nire ohean oinaldien.
Tabako-usaine eban.
Usain kontsolagarrixe.
Igeltserue zan, eta ja ohean nengoanien helduten zan etxera.
Banekixan esnatutakoan be ez zala egongo, biherrien egongo zala daborduko.
Begixek irikitten banebazan,
harek irribarre eitten eban. Nire ulie nahastu, eta joan eitten zan.
Beraz, lo plantak eitten nebazan, apurtxo bat gehiau gerau zedin.
Zure aitagaz be halantxe zan?
Ez. Aita irakaslea zenez, beti egoten zen etxean.
Auzoko bat neukan, kalien bestaldien.
Epailie zan.
Artzain-txakur aleman bat eukan, beti zaunka eta zaunka.
Gau osue emoten eban zaunka.
Goiz batien, eskolarako bidien,
kanpoaldien gerau nintzan.
Begixetara begirau neutsan, baina zaunka ein eustan.
Hesian kontra oldartu, eta marmar ein eban.
Ni atera hurbildu nintzan.
Atea iriki neban.
Txakurran haserrie aditzen nebala sentidu neban.
Eraso ein eustan. Haginkadaz josi ninduan.
Epailie urten, eta oihu ein eutsan txakurrari, bera uxatzeko.
"Ez zaitez nire etxien berriz sartu, umemoko halakue!".
Ez dut presarik batere, baina zure istorioak ba al du zentzurik?
Gau hartan izartzien,
isiltasuna zan nagusi.
Gero, aurreko atie entzun neban. Aittaren pausuek entzun nebazan.
Gelako atie ireki ebanez,
nik begixek itxi nebazan.
Baina halanda be mailue ikusi neban.
Orduan jakin neban
ez genduala txakur ha berriz ikusiko.
Lo plantak ein nebazan.
Tabako-usaine eban.
Usain kontsolagarrixe.
Sverre Olsen hil neban.
Ellenen alde.
Gure alde.
Gizarte osuaren alde, jode.
Orduan, zer zarete,
heriotza-eskuadroi bat? Horrelako zerbait?
Ez, andra-gizon arruntak gara,
baina erantzukizun zibile serio-serio hartuten dogu.
Poliziak ein ezin dauana eitten dogu.
Eta babesle batzuek ondo ordainduten deuskue horregaittik.
Oso ondo.
- Eta nortzuk dira babesle horiek? - Zer beste aukera dozu, Harry?
Gizon alkoholikue, 40 urte baino gehiagokue.
Nori zor deutsazu leialtasune?
Poliziari?
Zure nagusiei?
Arazo-izpi bat dagoenien, laga eitten zaitue.
Kamaleoi ostiak.
Irabazten dozuna baino hamar bider gehixau eskaintzen deutsut.
Baina eskaintzen deutsuten garrantzitsuena dignidadie da.
Igartzen dot…
ez dozula amore eman gura.
Ikerketa-taldie zortzietan bilduko da, hiru ordu barru.
Hamarrak arte ez naute mozkor-zulotik askatuko.
Arduratuko naz.
Atera dadila mundu guztia!
Hemendik! Kanpora!
Pasa den asteko tiroketaren ostean,
hainbatek polizia armatua behar dugula aldarrikatu dute.
Debate programan, entzule batek deitu digu.
Kaixo. Politikariak zergatik daude besoak gurutzaturik?
Hiri honetan, inoiz ez da ezer gertatzen.
Hona Lisbeth Barli-n eskue. Hau atzamarra da. Postaz jaso genduan.
Lønn-en arabera,
pisuen kointzidentzia ugari dagoz atzamar-marka honeekaz.
Oraindino DNA txostenan zain bagagoz be,
Lisbeth Barli dala asumiduko dogu.
Poliziak oraindik ez du informaziorik eman
Camilla Loenen hilketaren
eta Lisbeth Barliren desagerpenaren inguruan.
NTBen iturri batek dioenez, loturak daude bi kasuen artean.
Bitxi hau Camilla Loenen betazalpien topau genduan.
Ikusten dozuenez, Barli-n eraztunekuek forma bera dau.
Harremanetan jarri naz De Beers-eko diamante-aditu bategaz.
Bere ustez, espektometriaz
eta mikrotomografiaz
diamantie zehatz nundik atera dan jakingo dogu.
Londrestik etorriko da gaur gabien, eskue emoteko.
Biher bikaina, Beate. Primeran.
Beste hausnarketarik, kasue dala eta?
Ez. Baina kasu hau amesgaiztue da, ezta?
Alderantziz.
Tira, aizue. Eutsi goiari, izan baikorrak. Zera…
Bi kasu dira, baina egile bakarra. Bi izango balira,
bi aldiz aztarna gehiago egongo lirateke, eta gastu bikoitzak leudeke.
Amesgaiztoaren kontrakoa da. Gu…
Nola duzu izena?
Alkoholak ganbara guztiz erre dizu, ala? Mundua lausotuta ikusten duzu?
Skarre.
Droga Sailetik etorri zinela gogoratzen dut,
duela urtebete baino gutxiago.
Ea hau gogoratzen duzun, Skarre:
aurretik pentsatutako hilketa batean,
inspektoreak badaki hiltzaileak abantaila duela.
Froga objektiboak ezkutatu ditu agian.
Beharbada alibi onargarri bat mamitu du hilketaren momenturako.
Baliteke arma deuseztatu izana. Hori bai,
hiltzaileak nekez ezkutatuko dio zerbait inspektoreari.
Zer ote da, Skarre?
Zioa.
Oinarrizkoa denez, ahaztu egiten zaigu.
Baina posible da
inspektorearen amesgaiztoetako hiltzailea agertzea,
edo fantasiarik irrikatuena, bakoitzaren izaeraren arabera.
Ziorik gabeko hiltzailea, alegia.
Eskarmentua duzu, baina hau alarmismoa da.
Pertsona arruntek nekez ulertuko duten zioa.
Baliteke hilketek zio bakun eta arrunt bat izatea.
Mesedez, arrazoie dau.
Horixe arrazoi dudala. Ezin gara…
Aizu, Skarre…
Harryk dau arrazoie, jakina.
Bost eta hamar egun emon doguz kasuotan, hurrengorik hurrengo,
eta ez dogu lotura bakarra be topau. Oin arte.
Lotura metodue bera danez,
errituala, kode-antzeko zeozer,
inork ozen esango ez dauan berba bat gogorauko dozue.
Eta beste proposamen bat: hamengo danok ahue itxi
eta belarrixek irikiko dozuez
Hole kapitainak kontu hauen gainien berba eitten dauenien. Ados?
Berba batez, bi ideia erabiliko doguz goguen, batera.
Alde batetik, sistematikoki ikertu…
Zenbat ordainduko didazu eskolen truk?
Badakit zer prezio izaten duten. Lagun batek 18 zentabo ordaintzen dizkio
Frantziako jaun bati, frantses-eskolen truk.
Neure hizkuntza irakatsiko didazunez, ez dizut
txelin bat baino gehiago ordainduko.
Eta ez bazaizu ondo iruditzen…
Eta ez bazaizu ondo iruditzen, ba, utz dezagun.
- Tira, berriro ere. - Beste behin.
Badakit zer prezio izaten duten.
Lehen eguna dugu eszenatokian. Hunkigarria da, argia eta soinuagatik.
Bai, jakina.
Ez dizut txelin bat baino gehiago ordainduko.
Ohartu zara antz handia dutela?
…utzazu! Jode!
Ez nabil ondo!
Willy, dialekto hau erabat ezinezkoa da.
Ez, primeran dago, benetan ondo. Ekin hasieratik, eta gero…
Hitzematen dizut ondo aterako dela.
Toya Lisbethen ahizpa txikia da.
Tira, berriro ere.
Korista izan zen Lisbethen bandan, baina Antzoki Nazionala beste kontu bat da.
…eskolen truk?
Badakit zer prezio izaten duten.
Hitz egingo dugu beste nonbait?
Bai, jakina.
Momentu bat, aizue.
Norbaitekin hitz egin behar dut.
Petra arduratuko da honetaz, zuetaz.
Itzuliko naiz. Primeran aterako da.
Zerbait esan behar dizut.
Badakizu postu bat lortu nahi izan nuela Antzerki Akademian?
Proban, eszenatokira igo nintzen,
ahots barregarriak eta imitazioak egiteko.
"Bai, jasoko dozu dirue, Frank. Oraintxe, bai. Ez kezkau".
Onartu ez nindutenez, Dantza Akademian sartzen saiatu nintzen.
Jendea falta zitzaienez, onartu egin ninduten.
Erretiroa hartu nuenean, 40 urterekin, konturatu nintzen
talentua nuela besteei nik egin ezin nuena eginarazten.
Gutun bat jaso genuen.
Barruan zera zegoen…
moztutako hatz bat.
Eszena bat girotu eta prestatu.
Hori egiten dugu.
Dena geure esku dagoela uste dugu.
Baina, gero, horrelako zerbait gertatzen denean, babesgabe geratzen zara.
Tamalez, Lisbethena da.
Aste honetan ere banda-borroka biolentoak eman dira.
Ustez, arma automatikoak erabili dituzte.
Hala, gero eta jende gehiagok eskatzen du polizia armatu bat.
Liskarretan, bi hildako egon dira, baita zauritu larriak ere.
Polizia-agenteek eta sindikatuek diotenez, egoera ez dago kontrolpean,
eta jada ez omen da aldi baterako soluzioak bilatzeko garaia.
VGen arabera, Oslo armaz gainezka dago,
eta Aftenpostenek adierazi du banda zeharo armatuen gerra hasia dela.
Zalantza hau zabaldu da: poliziak nola egingo dio aurre egoeroi,
lanean armak edukitzea kasu gehienetan debekaturik badute?
NRKen iturrien arabera, Storting-eko Justizia Komiteak
beste bista bat egingo du agian, udazkeneko lehen bilkuran bertan.
Iturriek diotenez, baliteke polizia osoa armatzeko bideari lotzea.
ABC ZOR-BILTZAILEAK
ABC Zor-biltzaileak?
Alexia? Hara, deitu egin duzu. Eskerrak Jainkoari.
Ofiziala da, baieztatu egin dute: hau da…
Joango naiz, bai, jakina.
Eta zuk Petter-i aipatuko diozu, garrantzirik eman gabe.
Eskerrik asko, Barbara. Hoberena zara.
Tira, bota.
Kaixo. Maya Ek naz, Aftenpostenekue.
Esan, Loen eta Barli kasuek bateratu dozuez?
Orain egile bakarran bila zabize?
Hitz egin Homizidio Saileko buruarekin.
Bjarne Møller deitzen da.
Ez deusta ostiarik be esango.
Zergatik uste duzu nik baietz?
Lagunduko deutsagu alkarri?
Trago-zalie ei zara.
Hartuko doguz pare bat trago, eta berba ein?
Edo trago bakarra.
Egun… bat opa dizut.
BOXER TABERNA
Betikoa?
Ez, gaur ez.
Kaixo.
Zergatik zaude hemen?
Komisarian atera egin zarela esan didatenez,
agian hona etorri zarela pentsatu dut.
- Milesker diskoagatik. - Ez da ezer.
- Baina… - Zatoz etxera, gurera.
Zure amak ez du hori nahi.
Ez du ikusten benetan zer nahi duen.
Horrexegatik etorri behar duzu. Egin ezazu zoriontsu.
Mesedez!
Bestela, ez didazu Tetrisean irabaziko.
Puntuaziorik altuena neuk dut.
Egia esan, ez dakit zer nahi…
Etxera eramango zaitut.
Kaixo!
- Kaixo. Non egon zara? - Kaixo.
Norekin jolastu ez nuenez, metroz joan naiz hirira.
- Horrela desagertzea ere… - Barkatu.
Futbolean jolastera noa.
Hepa.
Noren kontra borrokatu zara?
Auskalo. Esadazu zeuk.
Olegek agian lana utziko duzula esan dit.
Zer nahi duzu, Harry?
Zer nahi duzu?
Neuk utziko banu, hoberako izango litzateke?
Zuk ezin duzu utzi.
- Polizia uzteaz ari naiz. - Ulertu dizut.
Beste lan bat izango banu,
denbora gehiago edukiko nuke hemen egoteko, zuekin.
Ez jarraitu.
Ez jarraitu, mesedez.
Arazoa ez da zure lana,
zeu baizik.
Arazoa zeu zara.
Harry!
Zaude.
Joango gara etzi Frogner-eko igerilekura? Hamar metrokoa probatu nahi dut.
Ba, hori, jendaurrean.
Bai, oso ondo.
- Galdetu amari, baina. - Bai.
- Agur. - Agur.
Arratsaldeko 4:45 dira. Hau eguraldia da.
Ardo zuria, estasirik ez.
Ez, zuk ere ez.
Ai, ama, ez. Kokoteraino nago horretaz.
Eseki behar dut. Agur.
- Kaixo! - Kaixo.
Badut laguntzerik?
Bilera bat dut Halle-rekin bost minutu barru.
Lur jota nago, bost solairuok igotzeagatik.
- Bai. - Baso bat ur, mesedez.
- Bai, nola ez. Momentu bat. - Eskerrik asko.
Jainkoarren!
Barkatu, ez…
Kontua da…
Gaur ikarati samar nago, bai.
Hori bai, zu emakumeen komunean zaude.
POLIZIA
Fox 20, bidean gara.
- Non dago? - Hor aurrean.
Zure lankidea ere badago, tipo suediar hura.
Dearpmisi 22 Ceska saldu deutsadaz. Haietako bat da beharbada.
Tiro ein deutsie Dearpmiseko bati, gitxixenez. Ospitalien dago.
Ederto.
Zer eittea gura dozu?
Ederto.
BILATU ARMA-ZAURIA DUEN NORBAIT OSPITALEAN
Orain ezin dot berba ein. Gabien egongo gara.
Nor da?
Barbara Svendsen.
Harreragilie.
Hogeita zortzi urte.
Garonduen ein deutsie tiro.
Ceska Zbrojovka?
Bai. Isilgailue neurrira eindakue da.
Jarrera arraroan dago.
Bai. Seguru antzien,
hiltzailiak mobidu ein eban. Gorpue geruago ipini eban horrela.
Nork aurkitu du?
Andra batek. Abokatue da.
Lekukorik?
Ez. Norbait harrera-lekura etorri da. Baso bat ur eskau dau.
Barbara Svendsen ur bila joan da, arratsaldeko 4:55ean. Inoiz ez da bueltau.
Zuzenean etorri da hona?
Bai, antza. Hau ezkaratza baino hurbilau dago.
Eta…
inork ikusi al du harrera-lekutik honako bidean?
Ez, ez dot uste.
Tira, eta zer esan du?
Hark zer egin du Barbara itzuli ez denean?
Itxarotiaz nekau, eta bulegue bere kabuz topau dau.
Tokia ondo ezagutzen du, beraz?
Ez, etorri dan lehen aldixe izan da.
Biktima bizirik ikusi zuen azken pertsona da?
Bai, antza.
Eta hilketa arratsaldeko 4:55 eta 5ak artean…
- 5:11ean. - Beharrezkoa da?
Txarto iruditen jatzu?
Ukitu dituzu inoz,
norbaitek hil eta gitxira? Baina gorpue hoztu aurretik.
Ia igarri ahal da energiak
gorpue nola lagaten dauen.
Sumau eitten da.
Ukitu.
Badakit ikutu gura dozula.
Igarten dozu, ezta?
Zer eingo dozu biher hau barik?
Ni bezain harrapauta zagoz.
Ezerk ezin dau hau ordezkau.
Hil arte edango dozu. Zeure burue hilko dozu.
Erantzun bat biher dogu.
Jode!
Diamanteek hatz-marka geologikoak dituzte.
Nire ustez, Sierra Leonako Kiuvu meategikoa da.
Berriak direlakoan nago,
eta Sierra Leonatik kontrabandoan atera dituzte ziurrenik.
Ziurtagiri faltsuak egin dizkiete.
Serieko hiltzailea?
Bai. Jendea oporretatik bueltatu beharko da, nagusi.
Mundu guztia beharko dugu.
- Une ezin okerragoa da. - Hiltzaileak ez dira aukeran etortzen.
Beste elementu batzuek Ekialdeko Europara garamatzate.
Ekialdeko Europara?
Ikusiak ditut izar-formako diamanteok.
Ekialdeko Alemaniatik eta Txekiako Errepublikatik
atera zituzten kontrabandoan.
- Emakume bat hilda aurkitu dute… - Informazio gehiago izango dugu.
Aizu, begira, barkau.
- Badakizu nor izan den? - Esango diguzu biktima nor den?
Barkamena eskau gura deutsut.
Lehen nik deitu deutsut.
Maya Ek, Aftenpostenekua.
Lelo ostia izan naz. Horrela sentiten naz.
Begira, menpekotasune ez da kontu ezezagune niretzat.
Nire anaia txikixe
heroinazalie da.
Kumla kartzelan dago, Suedian.
- Esan dodana… - Amaitu duzu?
Bai.
Ederki.
CARL-EN EKIPAMENDU ELEKTRIKOAK
Mezu bat jaso dugu, duela gutxi:
beste emakume gazte bat hil omen dute Oslon.
Poliziak, Carl Berners Plass-eko bulego-eraikinetik,
ez die prentsaren galderei erantzun,
Camilla Loenen hilketarekiko lotura posiblea dela eta.
Senideei gaurkoaren berri eman diete ja.
Lekukoak galdekatzen ari dira, eta inguru zabal bat sokaz hesitu dute.
Duela hamar egun, Camilla Loen aurkitu zuten…
Gauza erabiliak baino ez ditugu saltzen, jakin dezazun!
Polizia naiz.
Erreportariak Lisbeth Barliren ahizparekin hitz egin du…
Gaurko bezeroren batek arraro jokatu al du?
Ohi ez bezala? Nabaritu al duzu ezer?
Ohi ez bezala?
Mundu guztia ari da ohi ez bezala! Auzo hau pikutara doa.
Bai.
Bezeroren bati norbait hiltzeko zorian zegoela igarri al diozu?
Tira, nori ez zaio aldian behin norbait hiltzea burutik pasatzen?
Mundua sobera dagoen jendez lepo dago, beraz…
Gaur ez da bezero puta bakarra ere etorri.
Eskerrik asko.
Iturri polizialen arabera…
Iluntzean zehar, kasuaren inguruan eguneratuko zaituztegu.
Poliziaren prentsaurrekoaren berri ere emango dizuegu, bederatzietan.
Gainerako biztanleak udako oporretan daude, bai,
baina, bitartean, polizia presiopean dago, kasu serioak…
Kaixo, Harry.
Zer aurkitu duzu?
Aker ospitalean topatu dut.
Ez didate izenik eman, baina pertsona batek bala-zauriak ditu,
eta baliteke zerikusia izatea Dearpmis bandarekin.
- Gela? - 505.
Mila esker, Sissel.
Geratu zaitez liburua irakurtzen, hamar minutuz.
Lasai-lasai.
Nor ostia zara?
Laster, burua birrinduko dizute.
Ni naiz hori eragotzi dezakeen bakarra.
Zuen etsaiek, banda hartakoek, tipo hura
nork kiskali zuen esan digute.
Azkenean, topatu egingo zaituzte, hau daukazu eta.
Hordago ustela. Dena dakitela?
Orduan, badakite su-jaurtigailuarena ez nintzela ni izan.
Ez zaituzte haiek hil nahi,
zure bandakoek baizik.
Tipoa hil zuen gizona atxilotzen dugunean,
zeuk saldu zenuela kontatuko dut, susmagarria zinela zenekielako,
eta atean duzun zaindariak zure bandari esango dio
hemendik irribarrea ahoan irten naizela.
Zer nahi duzu?
Badakit arma pila bat erosi duzuela.
Zuen saltzailea ea hau izan den galdetzen dizudanean,
esan "bai" ala "ez".
Zoaz popatik hartzera. Ez gara txibatoak.
Ez, horixe ez zaretela.
Baina hau ez da zuenetarikoa.
Tipo hau al da?
Bai ala ez?
Bildu gara denok.
Bi kide berri dauzkagu.
Aurpegi, izen, eta, azkenik, istorio gabekoak.
Denborak denok irentsiko gaitu. Ahaztu egingo gaituzte.
Hiru, sei, bat.
Helburu hau dugulako gogoratuko gaituzte.
Artaldearen, gizateriaren, bizitza pixka bat hobetuko dugulako.
Gure liderrak eta nik baino ez dugu
gelako guztien identitateen berri.
Badakit hemen fededunak eta ateoak daudela,
baina denok dugu konbikzio bera:
guk, talde eta norbanako moduan,
gizartea tankeratu eta mantentzeko ardura dugu,
bera infernu anarkistatik urrundu, eta zeru justura hurbiltzeko.
Zibilizazio bat sortuko dugu, gizaki zibilizatuarentzat egina,
gizaki zibilizatuak egina.
Ezereztu ditzagun lege ahul eta hutsalak, lege sendoak ezarri ahal izateko.
Gure drogak saldu behar dituzu! Ez itzazu lapurtu!
Horiek baino ez dituzte gure herrikideak babestuko.
Ez dut ezer lapurtu!
Eta hala, hala baino ez, herrialde hau
leheneratuko dugu, behin izandakoa berriro gauzatu arte.
Ezin duzula ordaindu?
Indartsuak gara eta.
Ez daukat ezer!
Eta indartsuen betebeharra…
arduratsua izatea da.
Ez daukat ezer!
Egun bakarra duzu dirua biltzeko, aditu?
Egun puta bakarra!
Entzun didazu?
- Entzun didazu? - Bai, ados!
Ez!
JO NESBØ-REN MAREKORS NOBELAN OINARRITUTA
Azpitituluak: Xabier Izagirre Aizpitarte A